CELEX: 62012CN0351
Language: fi
Date: 2012-07-24 00:00:00
Title: Asia C-351/12: Ennakkoratkaisupyyntö, jonka Krajský soud v Plzni (Tšekin tasavalta) on esittänyt 24.7.2012 — Ochranný svaz autorský pro práva k dílům hudebním, o.s. (OSA) v. Léčebné lázně Mariánské Lázně, a.s.

29.9.2012   
            
            
               FI
            
            
               Euroopan unionin virallinen lehti
            
            
               C 295/21
            
         Ennakkoratkaisupyyntö, jonka Krajský soud v Plzni (Tšekin tasavalta) on esittänyt 24.7.2012 — Ochranný svaz autorský pro práva k dílům hudebním, o.s. (OSA) v. Léčebné lázně Mariánské Lázně, a.s.
   (Asia C-351/12)
   2012/C 295/38
   Oikeudenkäyntikieli: tšekki
   
      Ennakkoratkaisua pyytänyt tuomioistuin
   
   Krajský soud v Plzni
   
      Pääasian asianosaiset
   
   
      Kantaja: Ochranný svaz autorský pro práva k dílům hudebním, o.s. (OSA)
   
      Vastaaja: Léčebné lázně Mariánské Lázně, a.s.
   
      Ennakkoratkaisukysymykset
   
   
               1)
            
            
               Onko tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annettua Euroopan parlamentin ja neuvoston direktiiviä 2001/29/EY (1) tulkittava siten, että poikkeus, jonka mukaan tekijöille ei suoriteta korvausta heidän teoksensa välittämisestä televisio- tai radiolähetyksessä televisio- tai radiovastaanottimien välityksellä huoneisiin kylpylälaitoksessa, joka on liikeyritys, on ristiriidassa 3 artiklan ja 5 artiklan (5 artiklan 2 kohdan e alakohta, 3 kohdan b alakohta ja 5 alakohta) kanssa?
            
         
               2)
            
            
               Onko direktiivin kyseisten säännösten sisältö, joka koskee edellä mainittua teoksen käyttöä, riittävän ehdoton ja riittävän täsmällinen, jotta tekijänoikeusjärjestöt voivat nojautua niihin kansallisissa tuomioistuimissa yksityisten välisessä riita-asiassa, jos jäsenvaltio ei ole pannut direktiiviä oikein täytäntöön kansallisessa lainsäädännössä?
            
         
               3)
            
            
               Onko Euroopan unionin toiminnasta tehdyn sopimuksen 56 artiklaa ja sitä seuraavia artikloja sekä 102 artiklaa (tai tarvittaessa palveluista sisämarkkinoilla 12.12.2006 annetun Euroopan parlamentin ja neuvoston direktiivin 2006/123/EY (2) 16 artiklaa) tulkittava siten, että ne estävät sellaisten kansallisten oikeussääntöjen soveltamisen, joissa varataan tekijänoikeuksien yhteisen hallinnoinnin harjoittaminen valtion alueella vain yhdelle (monopoliasemassa olevalle) tekijänoikeusjärjestölle eikä siten anneta palvelujen vastaanottajien valita vapaasti tekijänoikeusjärjestöä jostain toisesta Euroopan unionin jäsenvaltiosta?
            
         
      (1)  EYVL L 167, s. 10.
   
      (2)  EUVL L 376, s. 36.